Številka: 351-825/2020-24

Datum: 29. 12. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 22. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Dokumenta identifikacije investicijskega****projekta (DIIP) »Arheološki depo odprtega tipa«** |
|  |  |
| **PRIPRAVIL:** | Kabinet županaJasmina Krajnc, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Alen Jevtović, direktor  |
|  |  |
| **PRISTOJNO****DELOVNO TELO:** | Odbor za finance, Odbor za družbene dejavnosti |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Dokumenta identifikacije investicijskega projekta (DIIP) »Arheološki depo odprtega tipa« v predloženem besedilu. |

Nuška Gajšek

županja

Priloge:

* predlog sklepa z obrazložitvijo
* dokument identifikacije investicijskega projekta

Predlog

januar 2021

Na podlagi 11. in 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na \_\_\_\_\_\_ seji, dne \_\_\_\_\_\_\_, sprejel naslednji

**SKLEP**

**o potrditvi Dokumenta identifikacije investicijskega projekta (DIIP)**

**"Arheološki depo odprtega tipa"**

**1.**

Mestni svet Mestne občine Ptuj potrjuje Dokument identifikacije investicijskega projekta (DIIP) "Arheološki depo odprtega tipa".

**2.**

Finančna sredstva za izvedbo projekta bo zagotovila Mestna občina Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 351-825/2020-24

Datum:

**Obrazložitev**

Ptuj se ponaša z bogato kulturno dediščino, a je žal, velik del tega bogastva skrit pred očmi javnosti in zaklenjen v depojih. Pokrajinski muzej Ptuj – Ormož je že od leta 2011 brez prostorov za stalno arheološko zbirko, ki se ponaša s statusom zbirke nacionalnega pomena, ter obsega kar 500.000 različnih eksponatov. Na Ptuju hranimo arheološko zbirko, ki ni pomembna le za Ptuj, ampak je izrednega pomena tudi za Slovenijo in Evropo.

V Mestni občini Ptuj si že dalj časa prizadevamo za vzpostavitev ustreznih prostorov za prezentacijo bogate arheološke zbirke. Zaradi obsežnosti projekta, smo se odločili, da bomo problematiko začeli reševati fazno. V prvi fazi želimo na območju nekdanje polnilnice na Muzejskem trgu 2b, Ptuj postaviti arheološki depo odprtega tipa, kjer bomo prezentirali kamnite rimske, srednjeveške in novoveške spomenike. V drugi fazi zajema predmet investicije tudi zunanjo ureditev območja dvorišča do in ob Dominikanskem samostanu, vključno z notranjo stranjo zgodovinskega obzidja, ki je v eni od naslednjih faz prenove predvideno za arheološki lapidarij.

Namen investicije je postavitev arheološkega depoja odprtega tipa kot funkcionalnega objekta, ki bo služil hranjenju, varovanju in obdelovanju arheološke dediščine in bo hkrati sodobno razstavišče, ki bo s svojo vsebino nudil edukacijo vsem kategorijam obiskovalcev. Dolžina novega objekta je vezana na površino porušene polnilnice, višina objekta je pogojena s kipom Sv. Florjana v skupni višini 3,14 m. Gre za delno zaprt nadstrešek na zahodni in severni strani z namenom zastiranja pogledov do okoliških objektov kot tudi z namenom preprečitve vpliva meteornih vod.

Cilji investicije so:

* postavitev arheološkega depoja,
* varovanje in prenova zavarovane kulturne dediščine EŠD 580, EŠD 583 in EŠD 588, kot ambient in kot posamezne spomenike kulturne vrednosti,
* vzpostavitev razstavnih, delovnih in depojskih prostorov v okviru arheološkega oddelka v Pokrajinskem muzeju Ptuj – Ormož,
* izvajanje javne službe na področju zbiranja, dokumentiranja, obdelave, hranjenja, varovanja in prezentiranje premične arheološke dediščine Spodnjega Podravja iz vseh zgodovinskih obdobij od prazgodovine dalje,
* prezentacija srednjeveškega obzidja,
* odstranitev nekvalitetnih objektov.

Vsa izvajalska dela bo investitor oddal v skladu z veljavno zakonodajo, ki ureja javno naročanje, najugodnejšemu ponudniku po predpisanih postopkih. Pri oddaji in izvajanju del bo dosledno spoštoval vso veljavno zakonodajo (slovensko, EU).

**VIRI FINANCIRANJA**

|  |  |
| --- | --- |
| **VIRI FINANCIRANJA** | **DINAMIKA FINANCIRANJA v EUR z DDV** |
| **2020** | **2021** | **SKUPAJ**  | **DELEŽ** |
|
| **1** | **MESTNA OBČINA PTUJ** | **28.229,90** | **220.000,00** | **248.229,90** | **100,00 %** |

Sredstva za izvedbo projekta bodo zagotovljena na proračunski postavki 7501 - Arheološki depo odprtega tipa, št. Načrta razvojnega programa OB096-20-0030.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

|  |  |  |
| --- | --- | --- |
| Pripravila:Jasmina Krajnc |  | Nuška Gajšekžupanja |
|  |  |
|  |